open-index/open-wikipedia-markdown huggingface dataset:
Πήτερ Κάθολος

Ο **Πήτερ Κάθολος** είναι Αυστραλός πρώην διεθνής ποδοσφαιριστής, ελληνικής καταγωγής.

Γεννήθηκε στις 18 Μαρτίου του 1961 και αγωνιζόταν στο χώρο του κέντρου. Έπαιξε στις *Canterbury*, *St George*,Ολυμπίκ Σίντνεϊ, ΑΠΙΑ, Μαρκόνι Στάλιονς καθώς και στην Α.Ε. Λάρισα (3 συμμετοχές). Το 1982 ανακηρύχτηκε Ποδοσφαιριστής της Χρονιάς για την Αυστραλία. Με την Εθνική Ομάδα της Αυστραλίας είχε από το 1981 μέχρι το 1984, 15 συμμετοχές και 3 γκολ. 

Ως προπονητής έχει αναλάβει την *St George* και την ΑΠΙΑ καθώς και από την ομάδα νέων της Ολυμπίκ Σίντνεϊ της οποίας υπήρξε και τεχνικός διευθυντής.

## Πηγές

* Προφίλ στο Technik Football

Κατηγορία:Αυστραλοί ποδοσφαιριστές
Κατηγορία:Ελληνοαυστραλοί
Κατηγορία:Ποδοσφαιριστές Α.Ε. Λάρισας
Κατηγορία:Έλληνες ομογενείς ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Ολυμπίκ Σίντνεϊ
Κατηγορία:Έλληνες προπονητές ποδοσφαίρου
Κατηγορία:Αυστραλοί προπονητές ποδοσφαίρου
ΚΦ Τίρανα

Η **ΚΦ Τίρανα** (αλβανικά: *KF Tirana*) είναι αλβανική ομάδα ποδοσφαίρου που εδρεύει στην πρωτεύουσα της χώρας. 

Τα χρώματα της ομάδας είναι μπλε και άσπρο. Διεξάγει τους εντός έδρας αγώνες της στο Στάδιο Σελμάν Στερμάσι χωρητικότητας 9.600 θεατών.

## Ιστορία
Ιδρύθηκε τον Αύγουστο του 1920, υπό την ονομασία *Αγκίμι Σ.Α.* (Agimi S.A.) και ιδρυτής της ήταν ο Π. Νίκα. Άλλα ιδρυτικά μέλη της ομάδας ήταν οι Α. Ερεμπάρα, Π. Γιάκοβα, A. Χότζα, A. Κόγια, Π. Μπερίσα και A. Ζάιμι. Το 1927 μετονομάστηκε σε *Σ.Κ. Τίρανα* (Sportklub Tirana).

Μετά τον Β' Παγκόσμιο Πόλεμο, το 1947 άλλαξε την ονομασία της σε *17 Νέντορι Τιράνων* (17 Nëntori = 17 Νοέμβρη) λόγω των πιέσεων που δέχτηκε από την κομμουνιστική κυβέρνηση της χώρας εξαιτίας των πολιτικών θέσεων που αντιπροσώπευε ο σύλλογος από την ίδρυσή του. Το 1952 άλλαξε εκ νέου όνομα και ονομάστηκε *Πούνα Τιράνων* (Puna Tirana). Μέχρι την δεκαετία του 1980 η ΚΦ Τίρανα ήταν στη σκιά των άλλων δύο μεγάλων ομάδων της πόλης των Τιράνων, την Παρτιζάν και την Διναμό, οι οποίες ελέγχονταν από τα Υπουργεία Αμύνης και Εσωτερικών αντίστοιχα, ενώ ανά καιρούς απολάμβαναν ευνοικής μεταχείρισης, πολλές φορές εις βάρος της ΚΦ Τίρανα. Το 1991 η ομάδα ξαναπήρε το αρχικό της όνομα και το 2005 άλλαξε το αρκτικόλεξό της σε Κ.Φ. Τίρανα

Έδρα του συλλόγου είναι το Στάδιο Σελμάν Στερμάσι (Selman Stërmasi), χωρητικότητας 12.500 θέσεων, ενώ στις ευρωπαϊκές διοργανώσεις χρησιμοποιεί το Στάδιο Κεμάλ Στάφα, χωρητικότητας 19.700 θέσεων.

## Ιστορικά ονόματα
* 1920-1927: Αγκίμι Σ.Α. (Agimi S.A.)
* 1927-1947: Σ.Κ. Τίρανα (Sportklub Tirana) 
* 1947-1951: Σ.Κ. 17 Νέντορι Τιράνων (S.K. 17 Nëntori Tirana)
* 1951-1956: Πούνα Τιράνων (Puna Tirana)
* 1956-1991: Σ.Κ. 17 Νέντορι Τιράνων (S.K. 17 Nëntori Tirana)
* 1991-2005: Σ.Κ. Τίρανα (Sportklub Tirana) 
* 2005:Κ.Φ. Τίρανα (Klubi i Futbollit Tirana)

## Τίτλοι

Η ΚΦ Τίρανα είναι η πιο επιτυχημένη αλβανική ομάδα έχοντας κατακτήσει:

**26 Πρωταθλήματα Αλβανίας** :(1930, 1931, 1932, 1934, 1936, 1937, 1964-65, 1965-66, 1967-68, 1969-70, 1981-82, 1984-85, 1987-88, 1988-89, 1994-95, 1995-96, 1996-97, 1998-99, 1999-00, 2002-03, 2003-04, 2004-05, 2006-07,2008-09, 2019-20, 2021-22). 

**16 Κύπελλα Αλβανίας** :(1938, 1963, 1976, 1977, 1983, 1984, 1986, 1994, 1996, 1999, 2001, 2002, 2006, 2011, 2012, 2017).

**12 Σούπερ Καπ Αλβανίας** : (1994, 2000, 2002, 2003, 2005, 2006, 2007, 2009, 2011, 2012, 2017, 2022).

## Ευρωπαϊκές συμμετοχές
### Συνοπτικά

## Διακριθέντες ποδοσφαιριστές
* Αρτούρ Λεκμπέλο
* Μιρέλ Γιόσα
* Σέλμαν Στερμάσι 
* Ρίζα Λούστα
* Nάιμ Κριεζίου 
* Φατμίρ Φρασερί 
* Ίντριτ Φορτούζι 
* Αγκουστίν Κόλα 
* Αλμπάν Μπούσι
* Χαμντί Σαλίχι

## Παραπομπές


## Εξωτερικοί σύνδεσμοι

* 
* Η ΚΦ Τίρανα στο uefa.com

Κατηγορία:Ιδρύσεις αθλητικών συλλόγων το 1920

Κατηγορία:Ιδρύσεις ποδοσφαιρικών ομάδων το 1920
Κατηγορία:Ποδοσφαιρικές ομάδες Αλβανίας
Τορώνη Χαλκιδικής

Η **Τορώνη** είναι χωριό στα νοτιοδυτικά της χερσονήσου Σιθωνίας του νομού Χαλκιδικής και ομώνυμο Δημοτικό διαμέρισμα του Δήμου με την ίδια ονομασία, με 233 κατοίκους στο σύνολο (2001). Η κύρια ασχολία των κατοίκων είναι ο τουρισμός, όπως επίσης η γεωργία και η αλιεία. Η Τορώνη παρουσίασε τουριστική ανάπτυξη τα τελευταία χρόνια. Η απόσταση του οικισμού από τον Νέο Μαρμαρά είναι 23 χιλιόμετρα. Ανάμεσα στα άλλα λειτουργεί Δημοτικό σχολείο. Έπειτα από την ακτή Τριστινίκα και την Τορώνη, οι επισκέπτες μπορούν να φτάσουν στην τουριστική περιοχή του Πόρτο Κουφό. Ο εν λόγω οικισμός αναπτύχθηκε επίσης τα τελευταία χρόνια και δημιουργήθηκε προβλήτα. Έξω από το λιμάνι, το οποίο είναι το μεγαλύτερο και ασφαλέστερο στη Βόρεια Ελλάδα συναντούμε την τοποθεσία καρτάλια, με βραχώδεις ακτές. Το όνομά τους οφείλεται στους γυπαετούς που οι ντόπιοι τους ονομάζουν "καρτάλια".
## Ιστορικά στοιχεία
thumb|250px|Το κάστρο της Τορώνης
### Μυθολογία
Κατά τη μυθολογία, η Τορώνη ήταν σύζυγος του Πρωτέα, γιου του Ποσειδώνα. Τα παιδιά της σκοτώθηκαν όταν προκάλεσαν σε μάχη τον Ηρακλή.

### Αρχαιολογία
Στην περιοχή έχουν βρεθεί από τους αρχαιολόγους ίχνη από προϊστορικό οικισμό. Οι σημαντικότερες ανασκαφές έγιναν το 1975 Η πόλη δημιουργήθηκε από εποίκους με καταγωγή από τη Χαλκίδα, τον 8ο αιώνα π.Χ. και σύντομα κατέστη μια από τις σημαντικότερες πόλεις όχι μόνο στη Σιθωνία αλλά και σε ολόκληρη τη Χαλκιδική. Έλαβε μέρος ενεργά στους Περσικούς Πολέμους, καθώς επίσης και στον Πελοποννησιακό Πόλεμο. 
### Παρακμή
Το 348 π.Χ. την κατέλαβε ο Φίλιππος Β΄και το 168 π.Χ. οι Ρωμαίοι. Από εκείνη την περίοδο έχασε τη σημασία της και κατέληξε να είναι μικρός οικισμός, που και αυτός καταστράφηκε κατά τη διάρκεια επιδρομών τον 6ο και τον 15ο αιώνα. Στη δεύτερη περίπτωση, οι κάτοικοι εξαιτίας των πειρατικών επιδρομών εγκατέλειψαν την Τορώνη και κατέφυγαν στη γειτονική Συκιά. Στα βυζαντινά χρόνια η περιοχή ήταν Μετόχια Αγιορείτικων Μονών. Σήμερα σώζονται ερείπια και τα τείχη της παλιάς πόλης (στη Βίγλα).

### Μνημεία
Επίσης, μνημεία της Τορώνης αποτελούν το κάστρο της Ληκύθου και η παλαιοχριστιανική εκκλησία του Αγίου Αθανασίου, τρίκλιτη βασιλική του 5ου αιώνα. Η εκκλησία καταστράφηκε από φωτιά τον 6ο αιώνα και στη θέση της οικοδομήθηκε άλλος, μικρότερος ναός. Κατά την περίοδο της γερμανικής Κατοχή, το λιμάνι στο Πόρτο Κουφό χρησιμοποιήθηκε από τους Ναζί για πολεμικούς σκοπούς.

## Εξωτερικοί σύνδεσμοι
*Φωτογραφίες και Πληροφορίες στο toronaios.gr
*Τορώνη Πληροφορίες
*Φωτογραφίες 
*Πληροφορίες για την αρχαία Τορώνη
*Φωτογραφίες από Τορώνη Φωτογραφίες από Τορώνη
*Φωτογραφίες του αρχαίου κάστρου της Τορώνης από τη θάλασσα 

## Παραπομπές


Τορωνη
Τορωνη
Διάπορος Χαλκιδικής

Η **Διάπορος** ή **Βουρβουρού** ή **Δημήτρης** είναι νησί που βρίσκεται στον Σιγγιτικό κόλπο της Χαλκιδικής απέναντι από τη Βουρβουρού, μόλις 10 χιλιόμετρα από τον Άγιο Νικόλαο του Δήμου Σιθωνίας. Έχει έκταση 3,2 τ.χλμ., ψηλότερο σημείο στα 53 μέτρα και ένα τεράστιο φυσικό κόλπο μήκους 700 μέτρων και πλέον, ο οποίος χρησιμεύει ως τόπος ελλιμενισμού για τα καράβια, όταν η θάλασσα γίνεται τρικυμιώδης. Ο κόλπος καταλήγει σε αβαθή νερά, που παραμένουν πάντα θερμά και είναι κατάλληλα για χειμερινούς κολυμβητές. Το μεγαλύτερο τμήμα του νησιού καλύπτεται από πευκοδάσος. 

Απογράφεται επίσημα, για πρώτη φορά το 1918 να προσαρτάται στην τότε κοινότητα Αγίου Νικολάου. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στη κοινότητα Αγίου Νικολάου που υπάγεται στη Δημοτική Ενότητα Σιθωνίας του Δήμου Σιθωνίας ενώ σύμφωνα με την απογραφή 2021 δεν έχει μόνιμους κατοίκους ενώ με αυτήν του 2011 ήταν 2.

## Παραπομπές


## Εξωτερικοί σύνδεσμοι
* Τα άγνωστα νησιά της Χαλκιδικής, Εφημερίδα Μακεδονία, Αυγ 13, 2007 (ανακτήθηκε 2 Μαΐου 2009)

Κατηγορία:Περιφερειακή ενότητα Χαλκιδικής
Κατηγορία:Ελληνικές βραχονησίδες
Κατηγορία:Δήμος Σιθωνίας
Αλαίν Μπερνάρ

Ο **Αλαίν Μπερνάρ** (*Alain Bernard*, 1 Μαΐου 1983) είναι Γάλλος πρωταθλητής της κολύμβησης.

Γεννήθηκε στις 1 Μαΐου του 1983 στην Ωμπάνι της Γαλλίας. Είναι κάτοχος του παγκοσμίου ρεκόρ στα 100 μ. ελεύθερο, έπειτα από την πρωτιά του στο Ευρωπαϊκό πρωτάθλημα του 2008 με χρόνο 47.50 δεύτερα στον τελικό, στις 22 Μαρτίου. Την προηγούμενη μέρα είχε ήδη καταρρίψει το παγκόσμιο ρεκόρ, με χρόνο 47.60 δευτερόλεπτα στους ημιτελικούς.

## Ατομικές επιδόσεις
### Σε [[πισίνα]] ολυμπιακών διαστάσεων

* 50 μ. ελεύθερο 2.76 **εθνικό ρεκόρ**
* 100 μ. ελεύθερο 46.94 **παγκόσμιο ρεκόρ** (23 Απριλίου 2009)
* 200 μ. ελεύθερο 1:50.95

### Σε πισίνα ημιολυμπιακών διαστάσεων

* 50 μ. ελεύθερο 21.59
* 100 μ. ελεύθερο 46.39 **εθνικό ρεκόρ**
* 200 μ. ελεύθερο 1:46.43

## Παραπομπές


## Εξωτερικοί σύνδεσμοι
* 
* http://www.swimrankings.net/index.php?page=athleteDetail&athleteId=1528989 Αλαίν Μπερνάρ - στατιστικά από GeoLogix AG, Switzerland.

Κατηγορία:Γάλλοι αθλητές της κολύμβησης
Ευγένιος Γκέραρντ

Ο **Ευγένιος Γκέραρντ** (ολλανδικά: *Eugène Gerards*, 7 Μαΐου 1940 - 2 Ιανουαρίου 2018) ήταν Ολλανδός προπονητής ποδοσφαίρου. Γεννήθηκε στο Μπρούνσουμ της Ολλανδίας και φοίτησε στη σχολή προπονητών της Κολωνίας. Είχε δίπλωμα Ψυχολογίας. Ήταν παντρεμένος με 2 παιδιά, τα οποία μένουν στην Κρήτη. Είχε πάρει την ελληνική υπηκοότητα. Απεβίωσε στις 2 Ιανουαρίου 2018 σε ηλικία 77 ετών στο χωριό Ελιά της Κρήτης.

## Καριέρα
Ως ποδοσφαιριστής αγωνίστηκε στην ολλανδική Φορτούνα Σίταρντ. Σταμάτησε το ποδόσφαιρο σε ηλικία 32 ετών. Το 1974 ανέλαβε βοηθός προπονητή της Ρόντα ΤΚΚ και στον πάγκο αυτής της ομάδας παρέμεινε επί 11 χρόνια. Από το 1985, οπότε και ήρθε στην Ελλάδα, ως το 2000 ήταν προπονητής του ΟΦΗ και έτσι έγινε ο μακροβιότερος ξένος προπονητής σε πάγκο ελληνικής ομάδας. Με την κρητική ομάδα κατέκτησε το Κύπελλο Ελλάδας το 1987 απέναντι στον Ηρακλή (3-1 στα πέναλτι). Το 1993 κατάφερε να πάρει ιστορική πρόκριση για τους 16 του κυπέλλου κυπελλούχων απέναντι στην Ατλέτικο Μαδρίτης με 2-0.  Το 2000 ανέλαβε τεχνικός σύμβουλος στην ΑΕΚ και το 2001 πήγε στην Κύπρο και στον ΑΠΟΕΛ. Το 2002  ανέλαβε τον Ηρακλή. Στις 23 Φεβρουαρίου 2010 ανέλαβε ως προπονητής στην Παναχαϊκή, απ'όπου αποχώρησε ύστερα από μόλις δύο μήνες.

Στις 20 Νοεμβρίου 2017 τιμήθηκε από τον ΟΦΗ με ένα αγώνα μεταξύ των παιδιών Γκέραρντ και των φίλων Γκέραρντ.

Τα τελευταία χρόνια της ζωής του αντιμετώπιζε σοβαρά προβλήματα υγείας, που τον είχαν καθηλώσει σε αμαξίδιο. Απεβίωσε στις 2 Ιανουαρίου 2018 στον αγαπημένο του τόπο, την Ελιά Ηρακλείου.

## Ομάδες
### Βοηθός προπονητή
*1974-1985: Ρόντα ΤΚΚ

### Προπονητής
* 1985–2000: Ο.Φ.Η.
* 2001–2002: Α.Π.Ο.Ε.Λ.
* 2002–2003: Ηρακλής Θεσσαλονίκης
* 2010: Παναχαϊκή

## Τίτλοι
* Κύπελλο Ελλάδας: 1987
* Ασπίδα Κύπρου: 2002

## Παραπομπές


## Εξωτερικοί σύνδεσμοι
* Συνέντευξη στο Βήμα
* Βιογραφία στο sport.gr

Κατηγορία:Ολλανδοί προπονητές ποδοσφαίρου
Κατηγορία:Προπονητές ποδοσφαίρου ΟΦΗ
Κατηγορία:Προπονητές ποδοσφαίρου ΑΠΟΕΛ
Κατηγορία:Προπονητές ποδοσφαίρου Ηρακλή Θεσσαλονίκης
Κατηγορία:Προπονητές ποδοσφαίρου Παναχαϊκής
Κατηγορία:Προπονητές Σούπερ Λιγκ Ελλάδας
Κατηγορία:Ολλανδοί ποδοσφαιριστές
Κατηγορία:Ποδοσφαιριστές Φορτούνα Σίταρντ
Κατηγορία:Προπονητές ποδοσφαίρου Ρόντα ΓΚ
Κατηγορία:Ξένοι προπονητές ποδοσφαίρου στην Ελλάδα
Απεσωκάρι Ηρακλείου

Το **Απεσωκάρι** (επίσημο: ***Απεσωκάριον***) είναι χωριό και έδρα ομώνυμης κοινότητας του Δήμου Γορτύνης και της τέως Επαρχίας Καινουργίου στην Περιφερειακή Ενότητα Ηρακλείου της Κρήτης.

Είναι κτισμένο σε υψόμετρο 155 μέτρων στο νότιο άκρο της Μεσαράς, στους πρόποδες των Αστερουσίων. Η κύρια ασχολία των κατοίκων είναι η ελαιοκομία. Ο κεντρικός ναός είναι αφιερωμένος στην Κοίμηση της Θεοτόκου. Εορτάζει στις 15 Αυγούστου.

## Ιστορικά στοιχεία
Στον οικισμό έχουν βρεθεί από αρχαιολόγους δύο θολωτοί τάφοι που χρονολογούνται από την πρωτομινωική εποχή.  Ο νεότερος και μικρότερος τάφος ανασκάφηκε παρανόμως από τους Γερμανούς το 1942 και βρέθηκαν σε αυτόν πολύχρωμα λίθινα αγγεία και πήλινα, χάλκινοι πελέκυς κ.ά.. Ανάμεσα στα ευρήματα είναι και δύο βωμοί.

Το χώριο αναφέρεται σε έγγραφα του 1369 ως *Apossochari* και αναφέρεται από τον Φραντσέσκο Μπαρότσι το 1577 ως *Apessocari* της επαρχίας Καινούργιου. Σύμφωνα με την απογραφή του Πέτρου Καστροφύλακα το 1583, το *Apesocari* είχε 104 κατοίκους. Το χωριό αναφέρεται και από τον Φραντσέσκο Μπαζιλικάτα. Στην τουρκική απογραφή του 1671, αναφέρεται ως *Aposkari*, με 25 χαράτσια. Στην απογραφή του 1881, είχε 115 χριστιανούς κατοίκους και 2 τούρκους και ανήκε στον δήμο Πλατάνου. Το 1920 έγινε έδρα δικής του κοινότητας, η οποία το 1928 καταργήθηκε και το χωριό εντάχθηκε στην κοινότητα Πλώρας. Η κοινότητα ανασυστάθηκε το 1940.

Στο Απεσωκάρι γεννήθηκε το 1960 ο ταξίαρχος της ΕΛ.ΑΣ. Γεώργιος Βασιλάκης, ο οποίος σκοτώθηκε το 2010 σε τρομοκρατική ενέργεια που είχε ως στόχο τον υπουργό Προστασίας του Πολίτη, Μιχάλη Χρυσοχοΐδη.

## Απογραφές πληθυσμού
Η δημογραφική πορεία του χωριού σύμφωνα με τις απογραφές:

## Διοικητικά στοιχεία
Ως οικισμός αναφέρεται επίσημα το 1925 στο ΦΕΚ 27Α - 31/01/1925, γραμμένος Απεσοκάρι (με "ο"), να προσαρτάται στην τότε κοινότητα Πλώρας. Το 1931 με το ΦΕΚ 3Α - 08/01/1931 ορίστηκε έδρα της ομώνυμης νεοϊδρυθείσας κοινότητας και το 1940 το όνομά του διορθώθηκε σε Απεσωκάριον. Σύμφωνα με το σχέδιο Καλλικράτης και την τροποποίησή του Κλεισθένης Ι αποτελεί κοινότητα που υπάγεται στη δημοτική ενότητα Γόρτυνας του Δήμου Γόρτυνας και σύμφωνα την απογραφή του 2011 έχει πληθυσμό 103 κατοίκους.

Δείτε: ***[[Κοινότητα Απεσωκαρίου]]***

## Παραπομπές


Απε
Απε
Κλιμάκωση

Γενικά ο όρος **κλιμάκωση** που σημαίνει κλιμακωτή διασκευή είναι περισσότερο στρατιωτικός όρος που ανάγεται στη στρατιωτική τακτική. 
Εξ αυτού σήμερα θεωρείται μάλλον γενικευμένος όρος σε πολλούς τομείς και δραστηριότητες.

Στη στρατιωτική τακτική κλιμάκωση ονομάζεται η υποδιαίρεση των στοιχείων μιας μονάδας (ξηράς ή θάλασσας) σε πολλά κλιμάκια σε διάταξη κατά την έννοια του βάθους. Η κλιμάκωση μιας μονάδας εξασφαλίζει κατά τη μάχη, είτε αυτή είναι επιθετική είτε είναι αμυντική τη διαδοχή των προσπαθειών ευνοώντας και την διάρκεια αυτών. Μια θεμελιώδης κλιμάκωση μεγάλης στρατιωτικής μονάδας π.χ. Μεραρχίας κατ΄ επιθετικό ή αμυντικό αγώνα είναι η σε κλιμάκια γραμμή μάχης και εφεδρειών κάθε κατανεμημένης υποδεέστερης στρατιωτικής μονάδας σε επιμέρους αριθμό κλιμακίων, ανάλογα πάντα προς τις ανάγκες του κάθε αγώνα. Η κλιμάκωση διακρίνεται σε πυκνή και αραιή.

Εκ των παραπάνω, σήμερα ο όρος αυτός χρησιμοποιείται αφενός με την έννοια της υποδιαίρεσης π.χ. σε  προφορικό ή γραπτό λόγο (διήγημα), αφετέρου όμως απαντάται και με την έννοια της διαδοχικής ή επάλληλης ανάπτυξης π.χ. "κλιμάκωση απεργιακών κινητοποιήσεων", (διαδοχική ανάπτυξη), ή "κλιμάκωση παραβιάσεων", (επάλληλη ανάπτυξη από ίδιο φορέα) κ.λπ.

*Η κλιμάκωση δεν θα πρέπει να συγχέεται με τον επίσης στρατιωτικό όρο "κλιμακωτός" ή κλιμακωτά (κλιμακηδόν) που αφορά παράταξη, αποτελούμενη από πολλά μέρη που διατάσσονται κατά διαστήματα, το ένα πίσω από το άλλο, υπό μορφή βαθμίδων (βαθμωτά). Για παράδειγμα τα στρατιωτικά τμήματα παρελαύνουν κλιμακωτά.
*Επίσης η κλιμάκωση με την έννοια της επάλληλης ανάπτυξης αποτελεί ιδιαίτερο κεφάλαιο μελέτης και εφαρμογών στη προπαγάνδα.

## Πηγές
**Νεώτερον Εγκυκλοπαιδικόν Λεξικόν Ηλίου* τ.10ς, σ.892

Κατηγορία:Στρατιωτική τακτική
Αέτωμα

**Αέτωμα** ονομάζεται η κορυφαία αρχιτεκτονική κατασκευή στις ακραίες πλευρές των αρχαίων ελληνικών ναών, καλούμενη και «αετός» λόγω της ομοιότητάς του προς αετό με ανοικτές τις πτέρυγες.

Κύριος λόγος της κατασκευής αυτής ήταν η αποστράγγιση των όμβριων υδάτων από τις στέγες των ναών με συνέπεια αυτές να είναι αμφικλινείς. Στις στενές πλευρές των ναών (πρόσθια και οπίσθια πλευρά) ο τριγωνικός τοίχος λεγόταν «τύμπανο» (επίπεδο) του αετώματος το οποίο και περιβαλλόταν με γείσο (προεξοχή). Οι αρχαιότεροι ναοί είχαν μία μόνο πρόσοψη, συνεπώς και ένα μόνο αέτωμα. Όταν οι ναοί περιβλήθησαν με στοά και έγιναν «περίπτεροι», διαμορφώθηκε και στην άλλη στενή πλευρά ομοιόμορφη προς τη πρώτη πρόσοψη με δεύτερο αέτωμα. Την αρχιτεκτονική αυτή τελειοποίηση των ναών η αρχαία παράδοση την αποδίδει στους Κορίνθιους.

Η αρχιτεκτονική των αετωμάτων συνδέθηκε με την ιστορία της γλυπτικής, όταν τα τύμπανα αυτών άρχισαν να κοσμούνται με ανάγλυφες παραστάσεις που σχετίζονται με θεότητες από την ελληνική μυθολογία και ιδιαίτερα σ΄ εκείνες που ήταν αφιερωμένοι οι ναοί.

Κατά τους κλασικούς χρόνους η διακόσμηση των αετωμάτων γινόταν με ολόγλυφα αγάλματα, τα λεγόμενα «*εναέτια*». Παραδείγματα της γλυπτικής αυτής εξέλιξης των εναετίων γλυπτών, από την ανάγλυφη στην ολόγλυφη μορφή προσφέρει το Μουσείο της Ακρόπολης της Αθήνας, όπου και φυλάσσονται τμήματα αετωμάτων από τους ναούς της αρχαϊκής και κλασικής περιόδου του βράχου της Ακρόπολης.

Το αέτωμα αργότερα εισήλθε και στην ευρωπαϊκή αρχιτεκτονική ως αυτόνομη ρυθμική μορφή, ανεξάρτητα δηλαδή του ρυθμού του οικοδομήματος που άλλοτε αποτελούσε οργανικό μέλος, με συνέπεια να υποστεί διάφορες παραλλαγές και νέες διακοσμητικές μεταχειρίσεις. Έτσι στην Αναγέννηση και αργότερα στην Αντιμεταρρύθμιση εμφανίσθηκε το «καμπύλο αέτωμα», όπου οι γραμμές έπαψαν να είναι ευθείες και αντικαταστάθηκαν με κυρτές. Συνέχεια παραλλαγή ήταν και το «τεθλασμένο αέτωμα», εναντίον του οποίου είχε διαμαρτυρηθεί έντονα ο αρχιτέκτονας του 16ου αιώνα Αντρέα Παλάντιο. Στην περίοδο εκείνη το αέτωμα έπαψε να αποτελεί το κορυφαίο αρχιτεκτονικό τριγωνικό σχήμα ελληνόρρυθμης πρόσοψης. Έτσι άρχισε να γενικεύεται ως απλό κόσμημα πρόσοψης, π.χ. γείσο παραθύρου ή κόγχης.

Είδη αετωμάτων όμως γνώρισε και ο Μεσαίωνας. Τα μεσαιωνικά αετώματα παρουσιάζουν οξύ τρίγωνο, πολύ κεκλιμένο. Τέλος, όλες οι μορφές των αετωμάτων παραλήφθηκαν από την αρχιτεκτονική στην εσωτερική διακοσμητική των οικιών, φθάνοντας ακόμη και σε κορυφαίες γραμμές επίπλων.

## Παραπομπές


## Πηγές
**Νεώτερον Εγκυκλοπαιδικόν Λεξικόν Ηλίου* τ.10ος, σ.557-8

## Εξωτερικοί σύνδεσμοι
* 

Κατηγορία:Αρχιτεκτονικά στοιχεία κτιρίων
Κατηγορία:Αρχαιοελληνική και ρωμαϊκή ναοδομία
Κατηγορία:Γλυπτική
Η Τέχνη (περιοδικό)

Το μηνιαίο λογοτεχνικό περιοδικό **Η Τέχνη** κυκλοφόρησε το 1898 και η σύνταξή του γινόταν αποκλειστικά στη δημοτική γλώσσα, καθιστώντας αυτό το πρώτο περιοδικό πριν από τον Νουµά. Η συγκεκριμένη περιοδική έκδοση συγκέντρωσε γύρω της νέους δηµιουργούς µε κοινό αίτηµα την ανανέωση της τέχνης και βέβαια τη γλωσσική αλλαγή. Το κύριο ενδιαφέρον των συντακτών της ήταν η εξοικείωση των Ελλήνων με τα σύγχρονα λογοτεχνικά ευρωπαϊκά ρεύµατα, -ιδιαίτερα τον  συµβολισµό, κυρίαρχο ρεύµα κατά τη συγκεκριμένη εποχή στην Ευρώπη.

Συνεντεύξεις και αποσπάσµατα από έργα δηµοσιεύονταν προς διάδοση των ευρωπαϊκών αντιλήψεων. Ταυτόχρονα, µαζί µε δηµοσιεύσεις και παρουσιάσεις συγγραφέων όπως ο Αλέξανδρος Παπαδιαμάντης, ο Καρκαβίτσας, ο Ξενόπουλος παρουσιάστηκαν εκεί και δημοσίευσαν συγγραφείς µε ανανεωτικές προθέσεις όπως ο Κωνσταντίνος Χατζόπουλος, που ήταν και εκδότης του
περιοδικού, ή ο Κωνσταντίνος Θεοτόκης.

Το περιοδικό *Τέχνη* κυκλοφόρησε για έναν μόλις χρόνο, από το 1898 έως το 1899, αλλά κινήθηκε σε επίπεδα πρωτοπορίας σε ό,τι αφορούσε στη διεθνή ενημέρωση για τη λογοτεχνική κίνηση και σε επίπεδο συνεργατών.

## Παραπομπές σημειώσεις


## Εξωτερικοί σύνδεσμοι
*Γαραντούδη Ευριπίδη 1997, «Τέχνη, Διόνυσος, Νουμάς, Παναθήναια», ''Το ΒΗΜΑ'', 15/06/ S12.

Τεχνη
Τεχνη
Ευφράτης

Ο **Ευφράτης** (,  *Nahr ul-Furāt*, , Συριακά: ܦܪܬ, *Prāṯ*, Εβραϊκά: פרת, *Pĕrāṯ*) είναι ο μεγαλύτερος ποταμός της Μέσης Ανατολής. Το μήκος του φτάνει τα 2760 χιλιόμετρα. Πηγάζει από την Αρμενία και χύνεται στον Περσικό κόλπο, ενωμένος με τον Τίγρη Ποταμό.

## Εξωτερικοί σύνδεσμοι

* Βιβλιογραφία επί των Υδάτινων Πόρων και το ανάλογο Διεθνές Δίκαιο  Βλ. *Euphrates and Tigris Rivers*. Peace Palace Libray
* ''Ιουδαϊκή Εγκυκλοπαίδεια'' Ευφράτης: συζητήσεις για της αναφορές της Παλαιάς Διαθήκης
* Το ζήτημα Τίγρης-Ευφράτης, Πληροφορίες για τις συγκρούσεις και συνεργασίες επί του θέματος.
* Η Τουρκική Εθνική Πολιτική για τη χρήση των Υδάτινων Πόρων των ποταμών Τίγρης και Ευφράτης. (Τουρκ.)
* Συλλογή φωτογραφιών.
* Ντοκυμανταίρ του Archaeology Channel «Damming the Euphrates».

Κατηγορία:Ποταμοί του Ιράκ
Κατηγορία:Ποταμοί της Τουρκίας
Κατηγορία:Διεθνείς ποταμοί της Ασίας
Κατηγορία:Ποταμοί της Συρίας
Δυτικές Συνοικίες

Οι **Δυτικές Συνοικίες**  ήταν ελληνικό μουσικό συγκρότημα της ροκ. Δημιουργήθηκε στη Θεσσαλονίκη τον Απρίλιο του 1996 από τους παιδικούς φίλους Κώστα Μυλώση και Βασίλη Μαντζουράνη.  Το όνομα του συγκροτήματος προέρχεται από τις δυτικές συνοικίες της πόλης όπου μεγάλωσαν και ζουν τα μέλη του. Το 2001 κυκλοφόρησαν τον πρώτο τους δίσκο, με τίτλο *Της Ίριδος τα χρώματα*, ο οποίος έγινε  σε πωλήσεις σε Ελλάδα και Κύπρο,  με τραγούδια όπως το *Καλοκαιρινά ραντεβού* και το *Πες μου γιατί*. Ο δεύτερος δίσκος τους με τίτλο *Μακριά σου* κυκλοφόρησε το 2003 με χαρακτηριστικό τραγούδι τον Δον Κιχώτη και καθιέρωσε τις Δυτικές Συνοικίες ως ποιοτικό και δημοφιλές συγκρότημα. Μετά από 13 χρόνια πορείας και 4 δίσκους το συγκρότημα σταμάτησε τις δραστηριότητές του το 2009.

## Μέλη
Το συγκρότημα στην τελευταία του σύνθεση το 2009 αποτελούνταν από τους:

*Κώστας Μυλώσης (φωνή,κιθάρα,σύνθεση, στίχοι)
*Βασίλης Μαντζουράνης (πλήκτρα, στίχοι, σύνθεση)
*Τάσος Γεροβασιλείου (μπάσο)
*Χρήστος Κιάτας (τύμπανα)
*Μάνος Μπουζάκης (ηλεκτρική κιθάρα, φωνή, σύνθεση, στίχοι)

### Πρώην μέλη
*Γιώργος Μπαρμπούδης (ηλεκτρική κιθάρα, σύνθεση, στίχοι.)
*Κώστας Μαδεμλής (ηλεκτρική κιθάρα, σύνθεση, στίχοι, ενορχήστρωση)
*Γιάννης Κάρμας (μπάσο)
*Πόλυς Πορφυράκης (ηλεκτρική κιθάρα)
*Γιώργος Παπαδόπουλος (μπάσο)
*Νίκος Κουρτίδης (τύμπανα)
*Αργύρης Καρμάνης (μπάσο)
*Βασίλης Ράλλης (ηλεκτρική κιθάρα)
*Μιχάλης Γκουγκόλης (τύμπανα)
*Γεωργία Νικολάου (φωνή)

## Δισκογραφία
**Της Ίριδος τα χρώματα* (2001)
**Μακριά σου* (2003)
**Rock … Γυνή Και Θάλασσα* (2005)
**Δυτικές Συνοικίες: *Όλοι Μαζί Live (2 C.D. + 2 STUDIO) (2007).

## Βραβεία και διακρίσεις
*Πρόκριση και συμμετοχή στο συλλεκτικό CD του περιοδικού "ΠΟΠ ΚΑΙ ΡΟΚ", με το τραγούδι "θα βάλω τα δυνατά μου", το Σεπτέμβριο του 1998 για τα 20 χρόνια κυκλοφορίας του.
*Πρωτιά στον πανελλήνιο διαγωνισμό νέων ελληνικών ροκ συγκροτημάτων, το Μάρτιο του 1999 στη Θεσσαλονίκη ανάμεσα σε 58 συμμετοχές.
*Χρυσός δίσκος για το άλμπουμ "Της Ίριδος Τα Χρώματα" τον Ιούνιο του 2003.
*Καλύτερο συγκρότημα 2003 - Βραβεία ΑΡΙΩΝ.
*Καλύτερο συγκρότημα 2003 - Κορφιάτικα βραβεία.

## Πηγές
*KITHARA.GR 
*Κυκλοφορίες 2003:Δυτικές Συνοικίες

## Παραπομπές


Κατηγορία:Ελληνικά rock συγκροτήματα
Κατηγορία:Βραβευμένοι με Αρίων
Ραμόν Ντίας

Ο **Ραμόν Άνχελ Ντίας** (*Ramón Ángel Díaz*, γεννήθηκε 29 Αυγούστου 1959) είναι Αργεντίνος πρώην διεθνής ποδοσφαιριστής. Αγωνιζόταν ως κεντρικός επιθετικός γνωρίζοντας επιτυχία σε πολλές χώρες στις οποίες αγωνίστηκε.

## Καριέρα
Ξεκίνησε την καριέρα του στη Ρίβερ Πλέιτ στην οποία αγωνίστηκε σε δύο περιόδους της καριέρας του σημειώνοντας 94 γκολ σε 202 επίσημες εμφανίσεις και στη συνέχεια αγωνίστηκε για μια επταετία στα ιταλικά γήπεδα με τις  Νάπολι, Φιορεντίνα, Αβελίνο και Ίντερ. Έπειτα είχε ένα πέρασμα απο τη Γαλλία και τη Μονακό, επέστρεψε στη Ρίβερ και έκλεισε την καριέρα του στην Ιαπωνία με τη Γιοκαχάμα Μαρίνος. Με την Εθνική Αργεντινής είχε 24 συμμετοχές και 10 γκολ.
Ήταν μέλος της ομάδας της Αργεντινής κάτω των 20 ετών που αναδείχθηκε Παγκόσμια Πρωταθλήτρια το 1979.

Ως προπονητής έχει εργαστεί στις Ρίβερ Πλέιτ, Όξφορντ Γιουνάιτεντ, Σαν Λορένσο ντε Αλμάγρο, Κλουμπ Αμέρικα και πολλούς άλλους συλλόγους, κυρίως της Αργεντινής.

## Τίτλοι και διακρίσεις

;Ως ποδοσφαιριστής
* Παγκόσμιο Κύπελλο ποδοσφαίρου κάτω των 20 ετών:1979
* Πρώτος σκόρερ στο Παγκόσμιο Κύπελλο ποδοσφαίρου κάτω των 20 ετών:1979
* Πρωταθλητής Ιταλίας:1989
* Πρώτος σκόρερ στο Πρωτάθλημα Αργεντινής:1991
* Πρώτος σκόρερ στο Πρωτάθλημα Ιαπωνίας:1993

;Ως προπονητής
* 1996: Κόπα Λιμπερταδόρες, Απερτούρα
* 1997: Κλαουσούρα, Σουπερκόπα Νοτίου Αμερικής, Απερτούρα
* 1999: Απερτούρα
* 2002: Κλαουσούρα

## Παραπομπές


Κατηγορία:Αργεντινοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ίντερ
Κατηγορία:Ποδοσφαιριστές Ρίβερ Πλέιτ
Κατηγορία:Ποδοσφαιριστές Παγκοσμίου Κυπέλλου 1982
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σέριε Α
Κατηγορία:Ποδοσφαιριστές ΣΣΚ Νάπολι
Κατηγορία:Προπονητές ποδοσφαίρου Όξφορντ Γιουνάιτεντ
Κατηγορία:Ποδοσφαιριστές ΑΣ Αβελλίνο 1912
Κατηγορία:Προπονητές ποδοσφαίρου Ρίβερ Πλέιτ
Κατηγορία:Προπονητές ποδοσφαίρου Σαν Λορένσο Αλμάγρο
Κατηγορία:Ποδοσφαιριστές Γιοκοχάμα Φ. Μαρίνος
Κατηγορία:Ποδοσφαιριστές Φιορεντίνα
Κατηγορία:Ποδοσφαιριστές ΑΣ Μονακό
Κατηγορία:Προπονητές ποδοσφαίρου Ιντεπεντιέντε
Κατηγορία:Προπονητές ποδοσφαίρου Κλουμπ Αμέρικα
Νέο Μεξικό

Το **Νέο Μεξικό** (· · ναβάχο: Yootó Hahoodzo), είναι πολιτεία των Νοτιοδυτικών Ηνωμένων Πολιτειών της Αμερικής. Έχει έκταση 314.917 τ.χλμ. και πληθυσμό 2.130.256 κατοίκους (εκτίμηση 2024).
Είναι μία από τις τέσσερις πολιτείες που αποτελούν την περιοχή των «Τεσσάρων Γωνιών» (Four Corners), μαζί με το Κολοράντο, την Αριζόνα και τη Γιούτα. Συνορεύει νοτιοδυτικά με το Μεξικό, νοτιοανατολικά και ανατολικά με το Τέξας, βορειοανατολικά με την Οκλαχόμα, βόρεια με το Κολοράντο, βορειοδυτικά, σε ένα σημείο με τη Γιούτα και δυτικά με την Αριζόνα. 

Πρωτεύουσα της πολιτείας είναι η Σάντα Φε. Σημαντικές πόλεις είναι η Αλμπουκέρκη, το Λας Κρούσες, το Φάρμινγκτον και το Ρόσγουελ. Το Νέο Μεξικό μέχρι το 1821 ανήκε στους Ισπανούς και το 1912 ανακηρύχθηκε επισήμως 47η πολιτεία των Η.Π.Α.

## Ιστορία
Τον 16ο αιώνα εξερεύνησαν την περιοχή οι Ισπανοί και έμεινε στην κυριαρχία τους μέχρι το 1821, οπότε περιήλθε στο Μεξικό. Το 1848 παραχωρήθηκε στις ΗΠΑ, αλλά μόνο το 1912 ανακηρύχτηκε επίσημα σε πολιτεία.

## Γεωμορφολογία
Το έδαφος παρουσιάζει μία σειρά από υψίπεδα· στα δυτικά διασχίζεται από τα Βραχώδη όρη, με ψηλότερη κορυφή τη Νορθ Τρούτσας (3.992 μ.). Άλλες οροσειρές είναι τα όρη Σακραμέντο, τα όρη του Αγίου Ανδρέα, του Σαν Ματέο και των Μαύρων Βουνών (Μπλακ Ρέντζες). Σπουδαιότερος ποταμός είναι ο Ρίο Γκράντε με τους παραπόταμούς του.

Παλαιότερα το μεγαλύτερο τμήμα της πολιτείας ήταν ακαλλιέργητο και παρουσίαζε εικόνα έρημης πάμπας. Σήμερα όμως με τα αρδευτικά έργα τεράστιες εκτάσεις έγιναν καλλιεργήσιμες και πλουτοπαραγωγικές στον τομέα της γεωργίας και της κτηνοτροφίας. Το υπέδαφος της πολιτείας είναι πλούσιο σε μεταλλεύματα (εξάγονται πετρέλαιο, φυσικό αέριο, κάλιο, χαλκός, μολυβδαίνιο κ.ά.) και η βιομηχανία είναι αναπτυγμένη στους τομείς χημικών προϊόντων και επεξεργασίας των προϊόντων κτηνοτροφίας και ξυλείας.

## Μεγαλύτερες πόλεις του Νέου Μεξικού

## Φωτοθήκη

Αρχείο:Old Fort Marcy Park, Santa Fe NM.jpg
Αρχείο:Steller's Jay Sandia Peak.jpg
Αρχείο:USA 09643 Taos Pueblo Luca Galuzzi 2007.jpg
Αρχείο:Albuquerque skyline.jpg|Η μεγαλύτερη πόλη της πολιτείας, η Αλμπουκέρκη. 
Αρχείο:Messa New Mexico.jpg
Αρχείο:Route 66, Santa Fe, New Mexico.jpg|Ο διαπολιτειακός δρόμος "66", στη Σάντα Φε. 
Αρχείο:NewMexicoCapitol SantaFe.jpg|Το πολιτειακό καπιτώλιο του Νέου Μεξικού. 

## Παραπομπές


## Εξωτερικοί σύνδεσμοι

* 


Κατηγορία:Πολιτείες των ΗΠΑ
__ΕΥΡΕΤΗΡΙΟ__
Τζακ Στάριτ

Ο **Τζακ Στάριτ** (*Jack Starrett*, 2 Νοεμβρίου 1936 - 27 Μαρτίου 1989) ήταν Αμερικανός ηθοποιός και σκηνοθέτης. Σε μερικές ταινίες αναφέρεται και ως *Claude Ennis Starrett Jr*.

## Ζωή και έργο
Ο Στάριτ γεννήθηκε στις 2 Νοεμβρίου του 1936 στο Ρεφούγκιο της αμερικανικής πολιτείας Τέξας. 
Ο γνωστότερος ρόλος του εκτός των Ηνωμένων Πολιτειών ήταν αυτός του σαδιστή σερίφη Αρτ Γκαλτ στην ταινία «Ράμπο: Το πρώτο αίμα» (1982). Εκτός από ηθοποιός, ήταν και σκηνοθέτης διάφορων ταινιών μεγάλου μήκους και επεισοδίων τηλεοπτικών σειρών. Επίσης έκανε διάφορα guest appearances στις σειρές Hill Street Blues, Hunter, The A-Team και Ο Ιππότης της Ασφάλτου (όπου είχει συνολικά τρεις εμφανίσεις, κάθε φορά ως διαφορετικός χαρακτήρας).

Πέθανε στο Σέρμαν Όακς της Καλιφόρνιας από νεφρική ανεπάρκεια στις 27 Μαρτίου 1989, σε ηλικία 52 ετών. Ήταν παντρεμένος με την Βάλερι Στάριτ και είχε μια κόρη, την επίσης ηθοποιό Τζένιφερ Στάριτ.
## Φιλμογραφία
* *Death Chase* (1990)
* *Hollywood Heartbreak* (1990)
* *Nightwish* (1989)
* *Like Father Like Son* (1987)
* *Το Ποτάμι της Οργής (The River)* (1984)
* *Ράμπο: Το πρώτο αίμα, (First Blood)* (1982)
* Το τριαντάφυλλο (ταινία)|*Το τριαντάφυλλο* (1979)
* *A Small Town in Texas* (1976, σκηνοθέτης)
* *Race with the Devil* (1975, σκηνοθέτης)
* *The Gravy Train* (1974, σκηνοθέτης)
* *Blazing Saddles* (1974)
* *Cleopatra Jones* (1973, σκηνοθέτης)
* *Nam's Angels*/The Losers*, (σκηνοθέτης)
* *The Gay Deceivers* (1969)
* *Angels from Hell* (1968)
* *Άγρια Συμμορία Μοτοσικλετών, (Hells Angels on Wheels)* (1967)
* *The Girls from Thunder Strip* (1966)
* *The Young Sinner* (1965)
* *Like Father Like Son'' (1961)

## Παραπομπές


## Εξωτερικοί σύνδεσμοι

*  Προφίλ του Τζακ Στάριτ στο IMDb
* Προφίλ του Τζακ Στάριτ στο cine.gr 

Κατηγορία:Αμερικανοί σκηνοθέτες
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Αλλοδαπός

Ως **αλλοδαπό** φυσικό πρόσωπο νοείται εκείνο που δεν έχει την ιθαγένεια του κράτους στο οποίο κατοικεί ή που δεν έχει την ιθαγένεια κανενός κράτους (ανιθαγενής). 

Βασικό κριτήριο διακρίσεως μεταξύ ημεδαπού και αλλοδαπού φυσικού προσώπου αποτελεί η ιθαγένεια, δηλαδή ο δημοσίου δικαίου δεσμός ενός φυσικού προσώπου με ένα κράτος, δυνάμει του οποίου το πρόσωπο αυτό ανήκει στο λαό του συγκεκριμένου κράτους.

Ο όρος ιθαγένεια, ταυτίζεται με αυτό που συνήθως στον καθημερινό λόγο ονομάζουμε υπηκοότητα. 

Σύμφωνα με το άρθρο 1 στοιχ. β΄ Ν.3386/2005 της ελληνικής νομοθεσίας, υπήκοος τρίτης χώρας, για την εφαρμογή των διατάξεων του Ν.3386/2005, είναι το φυσικό πρόσωπο που δεν έχει την ελληνική ιθαγένεια, ούτε την ιθαγένεια άλλου κράτους μέλους της Ευρωπαϊκής Ένωσης κατά την έννοια του άρθρου 17 παρ. 1 της Συνθήκης της Ευρωπαϊκής Κοινότητας. Εάν κάποιο πρόσωπο διαθέτει περισσότερες από μία ιθαγένειες (πολυϊθαγενής), θεωρείται αλλοδαπός, εφόσον καμία από τις πολλές ιθαγένειες του δεν είναι η ελληνική· αντίθετα αν μεταξύ των πολλών ιθαγενειών έχει και την ελληνική, θεωρείται ημεδαπός.

## Αναφορές

## Εξωτερικοί σύνδεσμοι
* 
* 

Κατηγορία:Δίκαιο ιθαγένειας
Κατηγορία:Νομικοί όροι
Ασυνόδευτος ανήλικος

Ως **ασυνόδευτος ανήλικος** νοείται ο υπήκοος τρίτης χώρας ή ανιθαγενής που δεν έχει συμπληρώσει το 18ο έτος της ηλικίας του και ο οποίος είτε εισέρχεται στην Ελληνική Επικράτεια χωρίς να συνοδεύεται από τον κατά το νόμο ή το έθιμο υπεύθυνο για την επιμέλεια του ενήλικο και για όσο χρονικό διάστημα διαρκεί η ανωτέρω κατάσταση είτε βρέθηκε χωρίς συνοδεία μετά την είσοδο του στη Χώρα.

Κατηγορία:Νομικοί όροι
Κατηγορία:Παιδική ευημερία
Κατηγορία:Δικαιώματα του παιδιού
Οικογενειακή επανένωση

Ως **οικογενειακή επανένωση**, νοείται η είσοδος και η διαμονή στην Ελλάδα, των μελών της οικογένειας υπηκόου τρίτης χώρας που διαμένει νόμιμα στη χώρα, προκειμένου να διατηρηθεί η οικογενειακή ενότητα, ασχέτως εάν οι οικογενειακοί δεσμοί δημιουργήθηκαν πριν ή μετά την είσοδο του διαμένοντος στην Ελλάδα.

Τα ζητήματα που άπτονται της οικογενειακής επανένωσης υπηκόων τρίτων χωρών ρυθμίζονται καταρχήν στο Ν. 3386/2005 για τη μετανάστευση (: άρθρα 53 έως 60) και στο ΠΔ 131/2006 (: ΦΕΚ Α 143/13.7.2006) «Εναρμόνιση της ελληνικής νομοθεσίας με την Οδηγία 2003/86/ΕΚ σχετικά με το δικαίωμα οικογενειακής επανένωσης» το οποίο δημοσιεύθηκε και ισχύει από τις 13 Ιουλίου 2006. Το εν λόγω ΠΔ ενσωματώνει στην έννομη τάξη μας την Κοινοτική Οδηγία 2003/86/ΕΚ του Συμβουλίου, της 22 Σεπτεμβρίου 2003, «σχετικά με το δικαίωμα οικογενειακής επανένωσης», Επίσημη Εφημερίδα Ε.Ε. L 251/3.10.2003, η οποία θέτει κοινές προϋποθέσεις και διαδικασίες στα κράτη μέλη της Ευρωπαϊκής Ένωσης, σε σχέση με την άσκηση του δικαιώματος οικογενειακής επανένωσης από τους υπηκόους τρίτων χωρών, που διαμένουν νόμιμα στο έδαφος τους.

Κατηγορία:Νομικοί όροι
Μπίλυ Κρίσταλ

Ο **Μπίλι Κρίσταλ**      (αγγλ.:William Edward "Billy" Crystal, 14 Μαρτίου 1948 είναι Αμερικανός ηθοποιός, συγγραφέας, παραγωγός, κωμικός και σκηνοθέτης. Αναδείχτηκε τη δεκαετία του 1970 στο ρόλο του Τζόντι Ντάλλας στην αμερικάνικη σειρά "Soap" και έγινε σταρ του Χόλιγουντ στις δεκαετίες του 1980 και 1990 με την εμφάνισή του στις μεγάλες εμπορικές επιτυχίες "Όταν ο Χάρι γνώρισε την Σάλι..." και "Τι έκανες Μπαμπά στην άγρια Δύση;".

## Καριέρα

### Τηλεόραση
Ο πρώτος σημαντικός ρόλος του Κρίσταλ ήταν αυτός του *Jodie Dallas* στη σειρά "Soap", ένας από τους πρώτους γκέι χαρακτήρες που εμφανίστηκαν στην αμερικανική τηλεόραση. Το 1976, ο Κρίσταλ εμφανίστηκε σε ένα επεισόδιο του "All in the Family". Έχει κάνει stand-up στο γνωστό αμερικάνικο σόου "Saturday Night Live", έπειτα ήταν ο παρουσιαστής ενός επεισοδίου του σόου και εν τέλει μπήκε στο καστ του το 1984. 
 
Ο Κρίσταλ εμφανίστηκε επίσης σε τηλεπαιχνίδια όπως το "The Hollywood Squares" και το "The $20,000 Pyramid". Κρατάει το ρεκόρ του παρουσιαστή που κατάφερε να φέρει τον διαγωνιζόμενο συνέταιρό του στη κορυφή της πυραμίδας στο μικρότερο χρονικό διάστημα (26 δευτερόλεπτα).

Ο Κρίσταλ έχει παρουσιάσει τα βραβεία Όσκαρ εννέα φορές, με πρώτη φορά το έτος 1990 και τελευτάια φορά μέχρι στιγμής το έτος 2012.

### Φιλανθρωπία
Το 1986, ο Κρίσταλ ξεκίνησε την παρουσίαση του "Comic Relief" με τους Ρόμπιν Γουίλλιαμς και Γούπι Γκόλντμπεργκ. Το "Comic Relief"  μάζευε χρήματα για άστεγους άντρες, γυναίκες και παιδιά στις Η.Π.Α..

## Φιλμογραφία

## Παραπομπές



Κατηγορία:Αμερικανοί κωμικοί σκετς
Κατηγορία:Αμερικανοί σκηνοθέτες
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Άγιος Σώστης Μεσσηνίας

Ο **Άγιος Σώστης**  βρίσκεται στα σύνορα των νομών Αρκαδίας, Ηλείας και  Μεσσηνίας και έχει ύψος 850 μ. στο γεφύρι και 900 μ. στο πάνω χωριό.  Η ιστορία του Αγίου Σώστη είναι συνυφασμένη με την ιστορική περιοχή της Γόρενας - που οι αρχαιολόγοι υποστηρίζουν ότι πρόκειται για την Παρασσιακή πόλη Λυκόα- η οποία βρίσκεται στη βορειοδυτική πλευρά του Λυκαίου όρους, καθώς και με τον οικισμό Τσουράκι (τουρκική ονομασία για τη μικρή καλύβα).

Είναι γνωστός για την εκκλησία του Αη-Γιάννη.  Στη θέση όπου βρίσκεται σήμερα η εκκλησία, υπήρχε κάποτε ένα βυζαντινό μοναστήρι το οποίο διέλυσαν οι Φράγκοι το 1300 και ερειπώθηκε. Κατόπιν ενός οράματος του Αγιοσωστήτη Γιάννη Κωνσταντόπουλου, ξεκίνησαν ανασκαφές και βρέθηκαν 60 κελλιά, μία χρυσή λαβίδα, ένα δισκοπότηρο και ένας πώρινος σταυρός.  Τα γειτονικά χωριά συνέδραμαν στην ανέγερση της σημερινής εκκλησίας και ίδρυσαν το πανηγύρι που γίνεται κάθε χρόνο στις 29 Αυγούστου με μεγάλη προσέλευση από τα γύρω χωριά.  Το χωριό πήρε την ονομασία του από τη σωστική επέμβαση του Αγίου.

Ένα άλλο νεωτεριστικό ιστορικό στοιχείο του χωριού είναι ο ημιτελής ναός βυζαντινού ρυθμού της Αγίας Τριάδας στο κέντρο του χωριού.

Η ανέγερσή του ξεκίνησε με χρήματα που έστειλαν οι μετανάστες από την Αμερική αλλά έμεινε ημιτελής όταν μετά την Αμερικάνικη κρίση του 1929 σταμάτησε η χρηματοδότησή του.

Απόδειξη των ιδιαίτερα σκληρών συνθηκών επιβίωσης και του οράματος για μία καλύτερη ζωή, είναι το γεγονός ότι πάρα πολλοί νέοι του χωριού από το 1900 - 1930 μετανάστευσαν στην Αμερική, με αποτέλεσμα 4 από αυτούς να βρεθούν στον Τιτανικό, και να είναι οι μοναδικοί Έλληνες που έχασαν την ζωή τους στο ναυάγιο. Πρόκειται για τους:.
# Λυμπερόπουλο Κ. Παναγιώτη ετών 30
# Χρονόπουλο Μ. Απόστολο ετών 26
# Χρονόπουλο Μ. Δημήτριο ετών 18
# Καταβέλο Βασίλειο ετών 19

## Διοικητικά στοιχεία
Ο Άγιος Σώστης είναι έδρα ομώνυμης τοπικής κοινότητας που περιλαμβάνει και τον οικισμό Τσουράκι. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 12,329 χμ² (2011). 

### Πληθυσμός

(σε παρένθεση ο πληθυσμός της τοπικής κοινότητας)

File:Agios Sostis.jpg|Ο Άγιος Σώστης από ψηλά.
File:Agiannis-Agios Sostis.JPG|Η εκκλησία του Αγιάννη.


## Παραπομπές


## Πηγές
* "Το Λύκαιον Όρος κατά την Διαδρομή των Αιώνων", Κ. Ποταμιάνος, Έκδοσις του Συλλόγου Απανταχού Κοτυλίων, Αθήνα 2005
* "Άγιος Σώστης Μεσσηνίας", Ανδρέας Κανελλόπουλος, Τυπογραφείο Προμηθέας, Νέο Ηράκλειο 2006
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)  

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Οιχαλίας
Κυριάκος Σερφιώτης

Ο **Κυριάκος Α. Σερφιώτης**, ήταν ο πρώτος δήμαρχος του Πειραιά, από το 1835 έως το 1841.
## Βιογραφικά στοιχεία
Γεννήθηκε στην Ύδρα, στα μέσα της τελευταίας δεκαετίας του 18ου αιώνα. Ήταν γιος του καπετάν Αντώνη Σερφιώτη, ενός από τους πιο ονομαστούς ωκεανοπλόους της προεπαναστατικής περιόδου. Ο Κυριάκος Σερφιώτης ταξίδεψε από παιδί μαζί με τον πατέρα του και υπήρξε ένας από τούς μπουρλοτιέρηδες «θαλασσινούς αγωνιστές του 21». 

Στον Πειραιά εγκαταστάθηκε το 1833 και ασχολήθηκε με το εμπόριο. Παρά τις περιορισμένες γραμματικές γνώσεις του, κατάφερε σύντομα να αναδειχθεί σε ηγετική φυσιογνωμία του τόπου. Επί δημαρχίας του φτιάχτηκαν τα πρώτα οργανωμένα θαλάσσια λουτρά στο νεοελληνικό κράτος που λειτούργησαν στο Πασαλιμάνι. 

## Πηγές
* Γιάννης Ε. Χατζημανωλάκης, "Το χρονικό μιας πολιτείας: Πειραιάς 1835-2005", Εκδ. Δήμος Πειραιά, Πειραιάς 2005.

## Παραπομπές


## Εξωτερικοί σύνδεσμοι
* Ο Πειραιάς » Ιστορία » Το θαύμα της αναδημιουργίας: Από τους αιώνες της παρακμής στο θαύμα της αναδημιουργίας , στην ιστοσελίδα: www.pireasnet.gr του Δήμου Πειραιά.
* "Κυριάκος Σερφιώτης - Ο πρώτος Δήμαρχος Πειραιά", 21/11/2012, άρθρο του Στέφανου Μίλεση, στην ιστοσελίδα: Pireorama ιστορίας και πολιτισμού, υπό την αιγίδα του Ινστιτούτου Πειραϊκών Μελετών της Φιλολογικής Στέγης Πειραιώς.
* Αγγελική Ταμπουρατζή, "Η κοινωνική σύνθεση των αιρετών οργάνων της τοπικής αυτοδιοίκησης. Η περίπτωση της νομαρχίας Πειραιά", (πτυχιακή εργασία, στην ιστοσελίδα: nestor.teipel.gr, Ιδρυματικό Αποθετήριο Τ.Ε.Ι. Πελοποννήσου), εποπτεύων καθηγητής: Θωμάς Διονύσιος, ΤΕΙ Καλαμάτας, Σχολή Διοίκησης και Οικονομίας, Τμήμα Τοπικής Αυτοδιοίκησης, Καλαμάτα 2008, σελ. 22, ενότητα: "Οι δήμαρχοι του δήμου Πειραιά από το 1835 έως σήμερα".
* Οι πρώτες εκλογές του Δήμου Πειραιά, στην ιστοσελίδα: www.sansimera.gr

Σερφιώτης Κυριάκος
Χαν Σουνγκ-σου

Ο δρ **Χαν Σουνγκ-σου** (**Han Seung-soo**) είναι Νοτιοκορεάτης πολιτικός και διπλωμάτης. Από το Φεβρουάριο του 2008 ως τις 29 Σεπτεμβρίου του 2009 ήταν Πρωθυπουργός της Νότιας Κορέας. Υπήρξε επίσης επικεφαλής της Γενικής Συνέλευσης του ΟΗΕ.
## Βιογραφία
Γεννήθηκε στις 28 Δεκεμβρίου του 1936 στην Γκάνγουον-ντο της Νότιας Κορέας. Το 1960 πήρε το πτυχίο του από ασιατικό πανεπιστήμιο. Στη συνέχεια απέκτησε το μάστερ του από το Εθνικό Πανεπιστήμιο της Σεούλ το 1963 και ντοκτορά στις οικονομικές επιστήμες από το Πανεπιστήμιο του Γιορκ, το 1968. Δίδαξε επίσης στην Αγγλία και στην Κορέα ως καθηγητής.
## Πολιτική και διπλωματική καριέρα
Εξελέγη για πρώτη φορά στην Εθνοσυνέλευση το 1988. Ήταν πρεσβευτής στις ΗΠΑ από το 1993 ως το 1994, αρχηγός του Γενικού Επιτελείου επί Κιμ Γιονγκ-σαμ από το 1994 ως το 1995 και αντιπρόεδρος της κυβέρνησης και Υπουργός Οικονομικών την περίοδο από το 1996 ως το 1997.

Τον Απρίλιο του 2001, ο δρ. Χαν διορίστηκε Υπουργός Εξωτερικών. Το Σεπτέμβριο του ιδίου έτους εξελέγη Πρόεδρος της Γενικής Συνέλευσης των Ηνωμένων Εθνών. Στις 10 Δεκεμβρίου του 2001 παρέλαβε το Βραβείο Νόμπελ Ειρήνης, για λογαριασμό των Ηνωμένων Εθνών, ως εκπρόσωπος του Οργανισμού.

Έπειτα από τη θητεία του στα Ηνωμένα Έθνη, επανήλθε στην πολιτική και εξελέγη βουλευτής το 2002. Πριν τις εκλογές άφησε τις θέσεις του Προέδρου της Γενικής Συνέλευσης των Ηνωμένων Εθνών και του Υπουργού Εξωτερικών.

Το Μάιο του 2007 ο δρ Χαν διορίστηκε ειδικός απεσταλμένος του ΓΓ του ΟΗΕ για θέματα κλιματικών αλλαγών.

Έπειτα από τη νίκη του Λι Μιόνγκ-μπακ στις προεδρικές εκλογές του Δεκεμβρίου του 2007, διόρισε Πρωθυπουργό το Χαν στα τέλη Ιανουαρίου του 2008. Ο διορισμός του Χαν εγκρίθηκε από την Εθνοσυνέλευση στις 29 Φεβρουαρίου του 2008, με 270 ψήφους υπέρ και 94 κατά.

Στις 10 Ιουνίου του 2008 η κυβέρνησή του υπέβαλε παραίτηση, έπειτα από τις έντονες διαμαρτυρίες που προκλήθηκαν με αφορμή την απόφαση να επαναληφθούν οι εισαγωγές βοδινού κρέατος από τις ΗΠΑ. Στις 7 Ιουλίου σχηματίστηκε νέα κυβέρνηση, έπειτα από ανασχηματισμό.

Στις 3 Σεπτεμβρίου του 2009 έγινε ανασχηματισμός της κυβέρνησης και διορίστηκε νέος πρωθυπουργός ο Τσουνγκ Ουν-τσαν.

## Παραπομπές


## Εξωτερικοί σύνδεσμοι

Χαν
Κατηγορία:Κορεατική βασιλεία
Θεόφιλος Αλεξανδρείας

Ο **Θεόφιλος Αλεξανδρείας** (θάν. 15 Οκτωβρίου 412) ήταν αρχιεπίσκοπος στην Αλεξάνδρεια της Αιγύπτου από το 384 ή 385 έως το 412, αναγνωριζόμενος σήμερα από όλες τις χριστιανικές Εκκλησίες ως ο 23ος Πατριάρχης Αλεξανδρείας. Επιπλέον θεωρείται άγιος από την Κοπτική Ορθόδοξη Εκκλησία. Ενθρονίσθηκε σε μια περίοδο πικρών συγκρούσεων ανάμεσα στους μόλις κυριαρχήσαντες Χριστιανούς και στο παλαιό ειδωλολατρικό κατεστημένο της πόλεως, το οποίο είχε ακόμη την υποστήριξη σημαντικού ποσοστού του πληθυσμού. Αναφέρεται ότι οι σύγχρονοί του αποκαλούσαν τον Θεόφιλο «ο **Αμφαλλάξ**», ένα προσωνύμιο (παρατσούκλι) που του έδωσαν εξαιτίας της ευκολίας με την οποία μετέβαλλε γνώμη για τα διάφορα εκκλησιαστικά ζητήματα, αλλά και για τον αλλοπρόσαλλο χαρακτήρα του.

## Παραπομπές


## Πρόσθετη ανάγνωση
* Στυλιανός Γ. Παπαδόπουλος: «Θεόφιλος Αλεξανδρείας (+412): Ο δραστήριος, ο παραδοσιακός και αυταρχικός Αρχιεπίσκοπος ».
* Το λήμμα «Theophilus» στην *Catholic Encyclopedia*, τόμ. XIV, Νέα Υόρκη 1912 

Θεοφιλος 01
Κατηγορία:Βυζαντινοί του 4ου αιώνα
Κατηγορία:Βυζαντινοί του 5ου αιώνα
Κατηγορία:Επίσκοποι του 4ου αιώνα
Κατηγορία:Επίσκοποι του 5ου αιώνα
Επαρχία του Παλέρμο

Η **επαρχία του Παλέρμο** (ιταλικά: *Provincia di Palermo*) είναι επαρχία της βορειοδυτικής Σικελίας στην Ιταλία. Η έκτασή της είναι 4.992 τ.χλμ. και ο πληθυσμός της ανέρχεται σε 1.244.323 κατοίκους (2008). Έδρα της επαρχίας είναι το Παλέρμο (*Palermo*). Συνολικά, η επαρχία αριθμεί 82 δήμους.

Συνορεύει δυτικά με την επαρχία του Τράπανι, νότια με την επαρχία του Ακράγαντα και την επαρχία της Καλτανισέττα, ανατολικά με την επαρχία της Έννα και της επαρχία της Μεσσίνα ενώ βόρεια βρέχεται από την Τυρρηνική θάλασσα.

## Κλίμα

Το κλίμα της επαρχίας του Παλέρμο είναι γενικά μεσογειακό, με λίγες βροχοπτώσεις. Οι χειμώνες είναι σύντομοι και ήπιοι και τα καλοκαίρια διαρκή και εξαιρετικά ζέστα. Στις παραθαλάσσιες περιοχές η μέση θερμοκρασία τους χειμερινούς μήνες είναι γύρω στους 8/10&nbsp;°C, συχνά όμως και υψηλότερα. Τα καλοκαίρια η θερμοκρασία φτάνει συχνά και τους 45&nbsp;°C με ελάχιστη τους 30/35&nbsp;°C.

Στο εσωτερικό της επαρχίας, ωστόσο, το κλίμα είναι πιο ψυχρό, ιδιαίτερα στις ορεινές περιοχές όπου οι χειμώνες είναι δριμείς με πολλές και συχνές χιονοπτώσεις. 

## Δημογραφία και Κύριοι Δήμοι

Με πληθυσμό που ξεπερνά το 1,2 εκατομμύρια κατοίκους, η επαρχία του Παλέρμο είναι η πολυπληθέστερη επαρχία της Σικελίας ενώ και η πυκνότητα του πληθυσμού ξεπερνά κατά πολύ τόσο τον μέσο όρο της Σικελίας, όσο και το ιταλικό εθνικό μέσο όρο. Συγκεντρώνει περισσότερο από το 25% του συνολικού πληθυσμού της Σικελίας, με μεγάλη πυκνότητα στις παράλιες περιοχές και χαμηλότερη στην ορεινή ενδοχώρα. Περίπου 800.000 κάτοικοι συγκεντρώνονται στις 4 μεγαλύτερες πόλεις, μόνο όμως η μεγαλύτερη εξ'αυτών, το Παλέρμο, έχει πληθυσμό άνω των 100.000 κατοίκων και συνολικά σχεδόν το 50% του συνολικού πληθυσμού της επαρχίας. 

Είναι προφανής η δυσαναλογία ανάπτυξης μεταξύ του Παλέρμο και του υπολοίπου της επαρχίας, τόσο πληθυσμιακά όσο και σε διοικητικό επίπεδο. Γύρω από το Παλέρμο υπάρχουν πολύαριθμοι οικισμοί οι οποίοι εξαρτώνται οικονομικά από αυτό. Εξαίρεση αποτελεί μόνο η Μπαγκέρια και το Τέρμινι Ιμερέζε, που βρίσκεται σε μεγάλη απόσταση από το Παλέρμο και αποτελεί σημείο αναφοράς για το ανατολικό μέρος της επαρχίας. 

[thumb|right|250px|Ο [Καθεδρικός του Μονρεάλε|Καθεδρικός ναός του Μονρεάλε. ]]

## Παραπομπές


## Εξωτερικοί σύνδεσμοι
* 
* Τουρισμός, φωτογραφίες, ιστορία, γαστρονομία από την επαρχία του Παλέρμο 


Κατηγορία:Πρώην επαρχίες της Ιταλίας
Επαρχία του Αγκριτζέντο

Η **Επαρχία του Αγκριτζέντο** (ιταλικά: *Provincia di Agrigento*) είναι Ιταλική επαρχία της Σικελίας στην Ιταλία. Η έκτασή της είναι 3.042 τ.χλμ. και ο πληθυσμός της ανέρχεται σε 455.401 κατοίκους (2008). Έδρα της επαρχίας είναι ο το Αγκριτζέντο (ο αρχαίος Ακράγας).
Στην πρωτεύουσα της επαρχίας Αγκριτζέντο γεννήθηκαν ο Λουίτζι Πιραντέλλο και ο φιλόσοφος Εμπεδοκλής ο Ακραγαντινός. Τα κυβερνητικά στοιχεία δείχνουν ότι ο αριθμός των ανέργων στην επαρχία βρίσκεται στο 17% του συνολικού πληθυσμού. Ο Πορθμός της Σικελίας βρίσκεται στα νότια, έχει παραλίες με πολλά φυσικά πλεονεκτήματα που βρίσκονται υπό προστασία.

## Τοποθεσία και ιστορία

Συνορεύει δυτικά με την επαρχία του Τράπανι, βόρεια με την επαρχία του Παλέρμο, βορειοανατολικά με την επαρχία της Καλτανισέττα, ενώ νότια βρέχεται από τη Μεσόγειο θάλασσα, στα στενά της Σικελίας.
Το Αγκριτζέντο και οι περισσότερες από τις υπόλοιπες πόλεις της επαρχίας ιδρύθηκαν τον 6ο αιώνα π.Χ. με πρόσφυγες από την Τζέλα. Η επαρχία καταστράφηκε από την Καρχηδόνα (406 π.Χ.), αργότερα την κυβέρνησαν η Ρωμαϊκή αυτοκρατορία, οι Γότθοι, η Βυζαντινή αυτοκρατορία και οι Άραβες. Τον 6ο και τον 5ο αιώνα π.Χ. κτίστηκαν πολλοί ναοί Δωρικού ρυθμού αφιερωμένοι στον Ηρακλή, τον Γιούπιτερ, τη Γιούνο, τους Διόσκουρους και τη Δήμητρα, βρίσκονται στην Κοιλάδα των Ναών. Οι αρχαίοι ναοί και οι υπόλοιπες αρχιτεκτονικές κατασκευές οικοδομήθηκαν από τις πέτρες του ναού του γειτονικού λόφου στο ακρωτήρι Σαν Μάρκο.

## Παραγωγή κρασίου

Η Επαρχία είναι πασίγνωστη για τους αμπελώνες και τα κρασιά της, η συνολική έκταση που καλύπτεται από αμπέλια τριπλασιάστηκε το 1984 σε σχέση με το 1949. Την περίοδο αυτή τα σταφύλια από τα Μαρσάλα χρησιμοποιήθηκαν για την παραγωγή του περίφημου κρασιού των Μαρσάλων, η τοπική κυβέρνηση ρύθμισε με νόμο την παραγωγή (1984). Τα τρία τέταρτα των αμπελώνων στη Σικελία που καλλιεργούν το περίφημο σταφύλι Φιάνο βρίσκονται στην Επαρχία του Αγκριτζέντο. Οι πιο γνωστές κοινότητες με αμπελώνες στη Σικελία είναι η Σαμπούκα ντι Σιτσίλια, η Μένφι και η Σάντα Μαργκερίτα ντι Μπελίτσε.

## Κύριοι Δήμοι

Η επαρχεία του Αγκριτζέντο έχει 46 Δήμους, οι σημαντικότεροι είναι οι εξής :

## Παραπομπές
 		


## Πηγές

*Nesto, Bill; Savino, Frances Di (2013). The World of Sicilian Wine.

## Εξωτερικοί σύνδεσμοι

*Τουρισμός, φωτογραφίες, ιστορία, γαστρονομία από την επαρχία του Αγκριτζέντο 
*Eπαρχία του Αγκριτζέντο
*Eπαρχία του Αγκριτζέντο
*Οι πόλεις της Επαρχίας του Αγκριτζέντο


Αγκριτζεντο
Επαρχία της Καλτανισσέττα

Η **Επαρχία της Καλτανισέττα** (ιταλ. *Provincia Regionale di Caltanissetta*) είναι Ιταλική επαρχία στην Περιφέρεια Σικελία στη νότια Ιταλία. Η έκτασή της είναι 2.124 τ.χλμ. και ο πληθυσμός της ανέρχεται σε 272.918 κατοίκους (Απογραφή 2006). Έδρα της επαρχίας είναι η Καλτανισσέττα (*"Caltanissetta"*). Συνορεύει δυτικά με την Επαρχία του Ακράγαντα, βόρεια με την Επαρχία του Παλέρμο και την Επαρχία της Έννα, ανατολικά με την Επαρχία της Κατάνης και την Επαρχία της Ραγκούζα, ενώ νότια βρέχεται από τη Μεσόγειο θάλασσα. 

Τα σύμβολα της επαρχίας είναι ένα κόκκινο δαχτυλίδι στην κορυφή με δύο πράσινα φύλλα με μίσχο, ένα φύλλο δάφνης στα δεξιά και ένα στέμμα στη μέση. Ο κύριος ποταμός της επαρχίας είναι ο Σάλσο με μήκος 122 χιλιόμετρα: ξεκινά από την Επαρχία του Παλέρμο και χύνεται στη Μεσόγειο, στον κόλπο της Τζέλα.

## Κύριοι δήμοι
Η Επαρχία της Καλτανισσέττα έχει 22 δήμους, οι σημαντικότεροι από τις οποίους είναι οι εξής ː

## Παραπομπές


## Πηγές
* Finley, Israel Moses: *History of ancient Sicily*, Laterza, Bari 1979
* Roy Palmer Domenico: *The Regions of Italy: A Reference Guide to History and Culture*, Greenwood Publishing Group, 2002

## Εξωτερικοί σύνδεσμοι

* Τουρισμός, φωτογραφίες, ιστορία, γαστρονομία από την επαρχία της Καλτανισέττα 


Καλτανισσεττα